సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తమిళ సినిమాలో నాగబాబు కూతురు
లేటెస్ట్ అప్‌డేట్స్ ప్రకారం నిహారిక మరో ద్విభాషా చిత్రానికి కూడా సైన్ చేసినట్లు తెలుస్తోంది.
TNN | Updated:
Sep 29, 2015, 12:22PM IST
ఇప్పటివరకు టీవీ హోస్ట్‌గా పేరున్న మెగా బ్రదర్ నాగబాబు కూతురు నిహారిక కొనిదెల త్వరలోనే ఓ తెలుగు సినిమాలో హీరోయిన్‌గా తెరంగేట్రం చేసేందుకు రంగం సిద్ధమైందని ఇటీవలే వార్తలొచ్చిన విషయం తెలిసిందే. అయితే లేటెస్ట్ అప్‌డేట్స్ ప్రకారం నిహారిక మరో ద్విభాషా చిత్రానికి కూడా సైన్ చేసినట్లు తెలుస్తోంది. ఆమె తొలిపరిచయం సినిమాని మల్లెల తీరంలో సిరిమల్లె పువ్వు దర్శకుడు రామరాజు డైరెక్ట్ చేయనుండగా తాజాగా ఆమె సైన్ చేసిన మరో సినిమాని అయోధ్య కుమార్ డైరెక్ట్ చేయనున్నాడట. మిణుగురులు సినిమాతో విమర్శకుల ప్రశంసలు అందుకున్న అయోధ్య కుమార్ చెప్పిన కథని తండ్రి నాగబాబుతో కలిసి విన్న నిహారిక ఆ ప్రాజెక్టుకి ఓకే చెప్పిందని తెలుస్తోంది. తెలుగు, తమిళ భషల్లో ఏకకాలంలో తెరకెక్కనున్న ఈ సినిమా ద్వారా నిహారికకి కోలీవుడ్ ఎంట్రీ కూడా జరిగిపోనుంది.